Dňa 29. augusta 2022 sa v Banskej Bystrici   uskutočnili Celoštátne oslavy 78. výročia Slovenského národného povstania. Okrem ústavných činiteľov sa osláv zúčastnili aj zástupci Slovenského zväzu protifašistických bojovníkov, deväť ešte žijúcich priamych účastníkov SNP,  Ministerstva obrany a ďalších štátnych inštitúcií,  diplomatických misii, predstaviteľov mesta Banská Bystrica, verejnej správy a niektorých pozvaných hosti a občianskych združení. Zástupcovia veľvyslanectva Ruskej federácie a Bieloruska na oslavy pozvaní neboli a na oficiálnu časť osláv neboli pozvaní ani predstavitelia opozičných strán. Za OZ VMNM sa pietneho aktu kladenia vencov k pamätníku SNP zúčastnili Mgr. Kamil Macák, pplk. v.v.  a Ing. Zoltan Hajnal, plk. v.v.

Už druhý rok po sebe sa oficiálna časť osláv uskutočnila  len pre pozvaných hosti bez priamej účasti verejnosti. Minulý rok sa neúčasť verejnosti zdôvodňovala epidemiologickou situáciou v súvislosti s covidom a tohto roku to bolo zdôvodnené zmenenou bezpečnostnou situáciou v súvislosti s vojnou na Ukrajine. Po skončení oficiálnej časti a odchodu oficiálnych hosti sa „bezpečnostná situácia“ natoľko zlepšila, že do areálu SNP bola vpustená aj verejnosť. Je smutné konštatovať, že po 78 rokoch od vypuknutia Slovenského **národného** povstania sa celoštátne oslavy konajú bez priamej účasti „Národa“ Aj napriek tomu, že slovenský národ niesol spolu s vojakmi, partizánmi, ilegálnymi pracovníkmi a zahraničnými účastníkmi, predovšetkým z občanov bývalého Sovietskeho zväzu niesol hlavnú ťarchu boja proti nemeckému ale aj slovenskému fašizmu, nemá v súčasnej dobe plnú dôveru svojich vládnych a politických predstaviteľov a z oficiálnej čassti bol vylúčený.

Primátor Banskej

Bystrice k danému škandala povedal:

„Mrzí ma, že Vláda Slovenskej republiky tento rok neumožnila, aby bola oficiálna časť celoštátnych osláv 78. výročia SNP sprístupnená širokej verejnosti tak, ako to bolo zvykom v minulosti. Slovenské národné povstanie je jednou z najdôležitejších kapitol v našej histórii a priamo či nepriamo sa týka nás všetkých. Som preto presvedčený, že tak významná udalosť si zaslúži, aby nebola zdieľaná len s vybraným publikom. Žiaľ, kompetencie samosprávy nesiahajú tak ďaleko, aby sme mohli rozhodovať o tom, komu organizátori oslavy sprístupnia. Verím, že budúci rok vzdáme poctu hrdinom Slovenského národného povstania všetci spoločne.“

V tejto súvislosti koluje v masmediálnom priestore veľa reakcií zo strany občanov Slovenskej republiky. Najvýstižnejšie však celé charakterizoval doc. Eduaed Chmelár vo svojom komentári k organizovaniu osláv Slovenského národného povstania.